Isopas
Isopas, juozažolė (Hyssopus) – notrelinių (Lamiaceae) šeimos augalų gentis, savaime paplitusi nuo Viduržemio jūros regiono vakaruose, per Vidurinę Aziją iki Mongolijos rytuose. Genčiai priklauso daugiametės žolės arba puskrūmiai. Lapai linijiški arba pailgi, liaukingi. Žiedai dažniausiai mėlyni, susitelkę į varpas. Vaisius susideda iš 4 vienasėklių riešutėlių. Visas augalas kvapnus.